Svo virðist sem líf lindýra og krabbadýra eigi sér litla von í Kolgrafafirði þessa dagana . Þegar gengið er um fjörurnar , þar sem síldardauðinn var í desember á síðasta ári og í febrúar síðastliðnum , má sjá dauð sjávardýr og sjávarfang hvert sem litið er . Kræklingar , ígulker , krabbadýr , kuðungar , þari og margt fleira liggur líflaust og svart í fjörunni vegna rotnandi síldarinnar . Þá má einnig sjá nýdauða síld innan um allan grútinn . Róbert Arnar Stefánsson forstöðumaður Náttúrustofu Vesturlands sagði í samtali við ljósmyndara Skessuhorns að við þessu hefði mátt búast . Hann hafi reynt að vekja athygli á að þetta gæti gerst en talað fyrir daufum eyrum . Ljóst þykir að þetta er mikill skellur fyrir lífríkið í Kolgrafafirði sem var afar blómlegt áður en síldardauðinn hófst þar .